उम्रदराज-कैडर से बाहर के कुछ मंत्री पदमुक्त होंगे; संगठन में भी बदलाव
Modi cabinet reshuffle, possible before June 10, मोदी कैबिनेट में फेरबदल की तैयारी,10 जून से पहले संभव
इस साल पांच राज्यों में होने वाले ‌विधानसभा चुनाव और अगले साल लोकसभा चुनाव से पहले मोदी मंत्रिमंडल में आखिरी फेरबदल की तैयारी शुरू हो गई है। माना जा रहा है कि 10 जून से पहले फेरबदल हो जाएगा। वहीं, संगठन में 10 जून से पहले या फिर 10 जून के बाद बदलाव होगा। कुछ अपवादों को छोड़कर उम्रदराज और कैडर के बाहर के मंत्रियों को पदमुक्त कर दिया जाएगा।
दरअसल, साल 2023 के अंत तक मध्य प्रदेश, छत्तीसगढ़, राजस्थान, तेलंगाना और मिजोरम में विधानसभा चुनाव होने हैं। कर्नाटक में हार के बाद भाजपा के सामने इन राज्यों में जीतना बड़ी चुनौती है। जिस तरह कर्नाटक में भाजपा के मुकाबले कांग्रेस के पास कद्दावर स्थानीय नेता थे, कमोबेश वही स्थिति इन राज्यों में भी है।
सूत्रों का कहना है कि आलाकमान का आकलन है कि मौजूदा केंद्रीय मंत्रिमंडल और सांगठनिक ढांचे में फेरबदल कर, भाजपा रणनीतिक रूप से पांचों राज्यों में स्थिति बेहतर कर सकती है। चूंकि, चुनाव में ज्यादा समय बचा नहीं है। ऐसे में जल्द से जल्द परिवर्तन की तैयारी है।
चुनावी राज्यों का कोटा बढ़ सकता है
मौजूदा मंत्रिमंडल में कुछ अपवादों को छोड़कर उम्रदराज मंत्रियों और कैडर के बाहर के लोगों की जगह युवा और मूल कैडर के कार्यकर्ताओं को जगह मिल सकती है। पांचों चुनावी राज्यों से भी मंत्रियों के कोटे में इजाफा होने की उम्मीद है। सहयोगी दलों के लोगों को भी स्थान मिलने की उम्मीद है।
इससे जुड़ी अन्य खबरें भी पढ़ें...
किरेन रिजिजू से वापस लिया गया कानून मंत्रालय, अर्थ साइंस मिनिस्ट्री का जिम्मा सौंपा गया
सरकार ने कानून मंत्री किरेन रिजिजू का विभाग बदल दिया है। रिजिजू को अब अर्थ साइंस मंत्रालय दिया गया है। रिजिजू की जगह अब अर्जुन राम मेघवाल लॉ मिनिस्टर होंगे। राष्ट्रपति भवन की ओर से जारी नोटिफिकेशन में बताया गया है कि मेघवाल को स्वतंत्र प्रभार सौंपा गया है। मेघवाल के पास संसदीय मामलों के राज्य मंत्री का जिम्मा भी है। पढ़ें पूरी खबर...